google/wiki40b huggingface dataset:
हाँ... मैंने भी प्यार किया

संक्षेप

कहानी शिव (अभिषेक बच्चन) और पूजा (करिश्मा कपूर) के साथ शुरू होती है जो नौकरी की तलाश में हैं। वे एक ही कंपनी में उसी दिन साक्षात्कार देते हैं और दोनों नौकरी के लिए समान रूप से योग्य हैं। साक्षात्कार स्थल पर जब पूजा देखती है कि उसे नौकरी पाने में मुश्किल होगी, तो वह शिव को मूर्ख बनाती है और नौकरी पाती है। लेकिन बाद में, जब शिव को भी उस कंपनी में नौकरी मिलती है, तो उसे पता चलता है कि पूजा ने उसे मूर्ख बना दिया था। बहुत सारे मज़ाक के बाद वे प्यार में पड़ते हैं और खुशी से एक-दूसरे से विवाह करते हैं। लेकिन वे कभी-कभी जीवन के दृष्टिकोण में असमानता के कारण तुच्छ कारण पर भी लड़ते हैं। पूजा उसके लिए अपना करियर छोड़ देती है और एक गृहिणी के रूप में बस जाती है। वे स्विट्जरलैंड में अपने हनीमून जाते हैं और वहां वे मेघना (सिमोन सिंह) से मिलते हैं, जो शिव के कॉलेज की मित्र होती है। एक दिन जब शिव एक सम्मेलन से वापस आता है, तो उसे पता चलता है कि गाड़ी क्षतिग्रस्त होने के कारण मेघना सड़क पर फंस गई है। इसलिए शिव मेघना को लिफ्ट देने का फैसला करता है। मौसम खराब होने के कारण, वे समय पर होटल लौटने में असमर्थ होते हैं, इसलिए वह दूसरे होटल में रहते हैं। जब शिव मेघना के साथ रात बिताता है तो शिव और पूजा के बीच उदासीनता और भी बदतर हो जाती है। पूजा सीधे तलाक के लिए कहती है और उसे छोड़ देती है। पूजा तब मुंबई चली जाती है जहां उसे राज (अक्षय कुमार) के सचिव के रूप में नौकरी मिलती है जो फिल्म स्टार हैं। राज के पास सबकुछ है: पैसा, प्रसिद्धि, लेकिन प्यार नहीं है। वह खुशी से उसके सचिव के रूप में काम करती है और राज पूजा से प्यार करने लगता है और वह भी उसे पसंद करती है। एक दिन वे और पूजा शूटिंग के लिए कहीं जाते हैं। यह पता चलता है कि शिव उस होटल का प्रबंधक है जहां वे रहते हैं। पूजा शिव को बताती है कि अतीत में जो हुआ उसके लिए वे शिव को माफ नहीं कर सकती। राज ने शिव को शादी में आने के लिये कहा। तो शिव फैसला करता है कि वह पूजा के जीवन में हस्तक्षेप नहीं करेगा। लेकिन शादी के दिन, पूजा को पता चलता है कि वह अभी भी शिव से प्यार करती है और उसे माफ कर देना चाहिए था। राज इसे सुनता है और पूजा और शिव को एकजुट करने का फैसला करता है। वे दोनों फिर से शादी करते हैं और बाद में खुशी से रहते हैं।
आइरी-शून्य

आइरी-शून्य (Airy-0), मंगल ग्रह पर एक खड्ड या क्रेटर है जिसका स्थान उस ग्रह की प्रधान मध्याह्न रेखा की स्थिति को परिभाषित करता है। यह आरपार लगभग ०.५ कि. मी. (०.३१ मील) है और सिनस मेरिडियन क्षेत्र में विशाल क्रेटर आइरी के भीतर स्थित है।
इसे ब्रिटिश शाही खगोलविद श्रीमान् जॉर्ज बिडेल आइरी (१८०१ -१८९२) के सम्मान में नामित किया गया था, जिन्होंने १८५० में ग्रीनविच पर याम्योत्तर वृत्त दूरदर्शी को निर्मित किया था। उस दूरबीन के स्थान को बाद में पृथ्वी की प्रधान मध्याह्न रेखा को निर्धारित करने के लिए चुना गया था।
मंगल के प्रधान मध्याह्न रेखा के रूप में इस खड्ड का चयन १९६९ में मेरिनर ६ और ७ की तस्वीरों के आधार पर मेर्टोन डविएस द्वारा किया गया था।
गजानन विष्णु दामले

गजानन विष्णु दामले हिन्दू महासभा के निःस्वार्थ सेवक रहे। शिरगांव के विष्णुपंत दामले के पुत्र थे। रत्नागिरी में प्लेग महामारी के दौरान वीर सावरकर ने इनके यहां २४ नवंबर, १९२४ से २० जून, १९२५ तक आवास किया था। यहीं पर सावरकर ने अपनी पुस्तक हिन्दू पादपादशाही लिखी थी। १९३७ में सावरकर जब मुंबई आए, तब दामले इनके निजी सचिव रहे थे। ये सावरकर की सभी यात्राओं में उनके साथ रहे थे। १९३८ में भागनगर (हैदराबाद) के अहिंसक प्रतिरोध में इन्होंने भाग लिया व गिरफ्तार भी हुए। इन्हें १९४६ के मुंबई दंगों में भी गिरफतार किया गया था। बाद में गांधी हत्याकाण्ड के आरोप में इन्हें १९४८ से लंबे समय तक कारावास भोगना पड़ा था।
एनोफ़िलीज़

एनोफ़िलीज़, मच्छरों का एक वंश हैं। इसमें लगभग 400 जातियां हैं। जिनमें से 30 से 40 जितियां मलेरिया रोग का वहन करती हैं। सभी मच्छरों की तरह ही इसके जीवन चक्र की चार अवस्थाएं हैं: अण्डा, लारवा,प्यूपा एंव व्यस्क. पहली चार अवस्थाएं जल के अंदर पूरी होती हैं।
उद्भावना

उद्भावना हिन्दी की एक साहित्यिक पत्रिका है। इसके सम्पादक अजेय कुमार हैं। इस पत्रिका का प्रकाशन सन् 1986 से आरंभ हुआ और यह अपने प्रकाशन के 30 वर्ष पार कर चुकी है। इसका प्रकाशन शाहदरा, दिल्ली से होता है।

प्रतिरोध ही सौंदर्य है : रामविलास शर्मा महाविशेषांक

डॉ॰ रामविलास शर्मा के जन्म-शताब्दी वर्ष में प्रकाशित कुल 730 पृष्ठों के इस महाविशेषांक के अतिथि संपादक सुप्रसिद्ध मार्क्सवादी आलोचक प्रदीप सक्सेना हैं। इस महाविशेषांक के संपादन के मूल में डॉ॰ रामविलास शर्मा के समग्र मूल्यांकन की दृष्टि से तीन संकल्प रहे हैं :
एक, यानी सबसे पहले यह कि बहस बड़े पैमाने पर प्रतिनिधि सामग्री से संगठित होगी। ताजातरीन सामग्री को ही जगह दी जायेगी।दो, व्यक्तिगत संस्मरणों, फ़िजूल के विवरणों, आग्रहों और हिसाब-किताब साफ करने वाली सामग्री से बचा जायेगा। सिर्फ इश्यूज़ पर केन्द्रित किया जायेगा।तीन, सभी भौतिक साधनों की सहायता भी प्रदान की जायेगी क्योंकि यह रचनाकार का नहीं आलोचक-चिंतक का मामला था। पुस्तकें, मूल दस्तावेज, फोटोस्टेट प्रतियां, तथा अन्य सामग्री मुहैया करायी जायेगी जो भी मन से श्रम करने को तैयार होगा।
इन बृहत्तर संकल्पों के साथ तैयार इस महाविशेषांक का प्रकाशन दिसंबर 2012 में हुआ। इस महाविशेषांक में पाँच खण्ड हैं। प्रथम खण्ड है- प्रतिभा : केन्द्र और परिधि जिसमें डॉ॰ शर्मा के कवि रूप से लेकर मार्क्सवाद, सौंदर्य-चिंतन, भाषाविज्ञान, अर्थशास्त्रीय चिन्तन से लेकर रंगमंच एवं संगीत-दर्शन तक को विभिन्न विद्वानों ने अपने आलेखों में विश्लेषित किया है। दूसरा खण्ड है- आलोचना और इतिहास जिसमें नामवर सिंह एवं नन्दकिशोर नवल के विरोधपरक साक्षात्कार एवं अभय कुमार दुबे तथा विश्वनाथ त्रिपाठी के निष्पक्ष अथवा समर्थनपरक साक्षात्कारों के अलावा डॉ॰ शर्मा की इतिहास दृष्टि एवं आलोचना दृष्टि पर आलेखों के साथ-साथ रामविलास शर्मा और विवाद पर भी भगवान सिंह का आलेख है। तीसरा खण्ड है जागरण, दर्शन, काव्य और परंपरा। इस खंड में डॉ॰ शर्मा के सौंदर्य बोध और तुलसीदास, ऋग्वेद, महाभारत, नवजागरण एवं लोक जागरण संबंधी मान्यताओं पर विभिन्न विद्वानों ने विस्तार से लिखा है। चौथा खंड है प्रतिरोध का सौंदर्य। इस खंड में सुप्रसिद्ध मार्क्सवादी आलोचक रविभूषण ने 34 पृष्ठों में पर्याप्त प्रमाणों के साथ काफी विस्तार से 'साम्राज्यवाद-विरोधी आलोचक' के रूप में डॉ॰ शर्मा की मान्यताओं का विश्लेषण किया है। इसके अतिरिक्त इस खंड में 'मित्र-संवाद' में व्यक्त डॉ॰ शर्मा के काव्य चिंतन से लेकर साम्राज्यवाद, हिन्दी जाति, दलित दृष्टि, स्त्री दृष्टि, किसान चेतना, महावीर प्रसाद द्विवेदी के संदर्भ में उनकी आलोचना दृष्टि तथा 1857 के संदर्भ में उनके विचारों पर विभिन्न आलेख संयोजित हैं। पाँचवाँ खण्ड अंग्रेजी लेखन : ज्ञान-ज्वार के मोती में संकलित पाँच आलेखों में विभिन्न दृष्टिकोण से डॉ॰ शर्मा के अंग्रेजी लेखन एवं अनुवाद पर विचार किया गया है।
भाषावसान

भाषावसान (language death) या भाषा का लोप वह अवस्था है जिसमें किसी भाषा के बोलने वालों की उस भाषा के प्रयोग की क्षमता में कमी आ जाय।
"पूर्ण" भाषावसान की स्थिति में उस भाषा का कोई भी बोलने वाला नहीं बचता जहाँ वह पहले भाषा चलती थी।
फालना

प्रशासन

वर्तमान मे यहां नगरपालिका अध्यक्ष श्वेता चौधरी है, जो कि अगस्त २०१५ में जनता द्वारा सीधे निर्वाचित है। यह कस्बा बाली विधानसभा क्षेत्र के अन्दर आता है।
बिग बॉस 4

बिग बॉस 4 भारतीय वास्तविक कार्यक्रम है, जो बिग बॉस का चौथा संस्करण है। इसका प्रसारण 3 अक्टूबर 2010 से कलर्स पर शुरू हुआ। यह इसके पिछले तीन संस्करणों में सबसे अधिक समय तक चला और 8 जनवरी 2011 को समाप्त हुआ। इसके प्रस्तोता सलमान खान थे।
इसमें कुल 14 प्रतिभागियों ने हिस्सा लिया था। जो मुंबई के पूर्व में 100 किलोमीटर दूर एक घर में रह रहे थे। यह कुल 96 दिन तक घर में कुल 32 कैमरे के देख रेख में थे। इसमें से अश्मित पटेल, डॉली बिंद्रा, श्वेता तिवारी और द ग्रेट खली ही अंतिम तक पहुँच पाये। इसमें श्वेता तिवारी विजेता चुनी गई और उन्हें इनाम में ₹1 करोड़ रुपये मिले। उनके साथ द ग्रेट खली दूसरे स्थान पर रहे।
आनुभविक सूत्र

रसायन विज्ञान में किसी यौगिक का आनुभविक सूत्र (प्रयोगाधारित सूत्र / मूलानुपाती सूत्र / empirical formula) वह सूत्र है जो बताता है कि उस यौगिक के अणु में कौन-कौन से परमाणु हैं तथा उन परमाणुओं की संख्या का सरलतम अनुपात क्या है। उदाहरण के लिये हेक्सेन का प्रयोगाधारित सूत्र C₃H₇ है जबकि उसका अणुसूत्र C₆H₁₄ है। 
प्रयोगाधारित सूत्र या 'इम्पिरिकल फॉर्मूला' नाम इसलिये पड़ा है कि जिस विधि से ये सूत्र ज्ञात किये जाते हैं वह प्रयोग पर आधारित है और इसमें अणु में परमाणुओं का सापेक्षिक अनुपात ही पता चल पाता है, परमाणुओं की वास्तविक संख्या का पता नहीं चलता (जिसे किसी अन्य विधि द्वारा प्राप्त किया जाता है)।
कमलेश भट्ट कमल

कमलेश भट्ट कमल (जन्म: 13 फरवरी, 1959) गाजियाबाद स्थित हिन्दी लेखक हैं। ग़ज़ल, कहानी, हाइकु, साक्षात्कार, निबन्ध, समीक्षा एवं बाल-साहित्य आदि विधाओं में रचना करते हैं।

जीवन

कमलेश का जन्म सुल्तानपुर (उ.प्र.) के ज़फरपुर नामक गाँव में हुआ। आपने एम.एस.सी (साँख्यिकी) तक शिक्षा प्राप्त की। सम्प्रति उ.प्र. के वाणिज्य कर विभाग में एडीशनल कमिश्नर के पद पर कार्यरत हैं।
अल्बानिया में गर्भपात

अल्बानिया में गर्भपात 7 दिसम्बर 1995 तक पूर्णतया वैध (विधि सम्मत) था। गर्भपात, गर्भावस्था के बारहवें सप्ताह माँग किये जाने पर किया जा सकता है। अब महिलाओं प्रक्रिया से पहले एक सप्ताह के लिए परामर्श से गुजरना होगा और अस्पताल जिसमें गर्भपात किया जाता है सूचना को उस महिला के बारे में जानकारी सार्वजनिक करने का अधिकार नहीं है जिसका गर्भपात किया गया है।
उतरन

सारांश

यह कहानी दो दोस्तों की है जो भिन्न भिन्न पृष्ठभूमि के होते हैं। तपस्या एक बहुत अमीर जोगी ठाकुर की बेटी होती है और इच्छा एक नौकरानी की बेटी होती है। दोनों को ही वीर नामक एक लड़के से प्यार हो जाता है। वह दोनों ही एक दूसरे के दुश्मन हो जाते हैं, जब तपस्या की शादी वीर से हो जाती है, जबकि वीर इच्छा से प्यार करता है। लेकिन वह फिर से दोस्त हो जाते हैं और इच्छा की मृत्यु हो जाती है। इसके बाद यह कहानी उनके बच्चों पर आधारित हो जाती है।
बिल्ड

यह् एक प्रमुख दैनिक समाचार पत्र है।

प्रकाशन स्थल

यह समाचार पत्र जर्मनी में प्रकाशित होता हैं।
सीताराम केसरी

प्रारम्भिक जीवन

केसरी 13 वर्ष की आयु में ही राजनीतिक रूप से सक्रिय हो गये थे और भारत के भारतीय स्वतन्त्रता आन्दोलनों में भाग लेने लगे थे। केसरी को 1930 से 1942 तक उनके राजनैतिक कार्यों के लिए कई बार गिरफ्तार किया गया। उन्हें वर्ष 1973 बिहार कांग्रेस समिति का अध्यक्ष और 1980 में अखिल भारतीय कांग्रेस समिति द्वारा कोषाध्यक्ष चुना गया।
केसरी को वर्ष 1967 में कांग्रेस पार्टी के उम्मीदवार के रूप में कटिहार लोक सभा निर्वाचन क्षेत्र से सांसद चुना गया। उन्होंने जुलाई 1971 से अप्रैल 2000 तक 5 बार राज्यसभा में बिहार का नेतृत्व किया गया जिसमें वो अप्रैल 1974, जुलाई 1980, अप्रैल 1988 और अप्रैल 1994 में पुनः चुने गये। वो इंदिरा गांधी, राजीव गांधी और पी॰ वी॰ नरसिम्हा राव के प्रधानमंत्री कार्यकाल में केन्द्रीय मंत्री रहे।
केसरी एक दशक से भी अधिक समय तक कांग्रेस के कोषाध्यक्ष रहे हैं। इसके अतिरिक्त वो 3 जनवरी 1997 को सर्वसमत्ति से कांग्रेस अध्यक्ष चुने गये। पी॰वी॰ नरसिम्हा राव के सितम्बर 1996 को कांग्रेस अध्यक्ष पद छोड़ने पर केसरी पार्टी के अध्यक्ष चुने गये।
स्टाकहोम बंदरगाह

यह स्वीडन का  प्रमुख बंदरगाह है।
कॉमरेड गिरधारी महिया

जन्म - 20 सितम्बर 1958 
जन्म स्थान - दुलचासर तहसील श्री डूंगरगढ , बीकानेर
प्रारंभिक जीवन - जीवन के शुरुआती दौर में ही वामपंथी छात्रसंगठन एसएफआई  से जुड़ ग़ये 
किसानों की समस्याओं को उठाने को लेकर विख्यात । 
वर्तमान विधायक श्री डूँगरगढ 
आवास- b16 विधायक आवास जालूपूरा जयपुर ।
श्रंगवेरपुर

श्रंगवेरपुर

रामायण वर्णित निषादराज गुह की गंगा तीरस्थ राजधानी को श्रंगवेरपुर कहा जाता है, यह भारतवर्ष के उत्तरप्रदेश के इलाहाबाद जिला के पास प्रयाग नामक स्थान से ४५ किलोमीटर पश्चिम में स्थित है, भगवान श्री राम ने वनवास के समय निशादराज के कहने से यहां रात्रि विश्राम किया था, यहां श्रंगी (ऋष्यश्रृंग) ऋषि तथा उनकी पत्नी राजा दसरथ सुता शान्ता देवी का मन्दिर है, गंगाजी में ऋष्यश्रंग के पिता के नाम पर विभाण्डकुण्ड है, रामचौरा ग्राम में गंगा के किनारे एक मन्दिर में राम्चन्द्र जी के चरण चिन्ह हैं, पास मे रामनगर स्थान है, जहां प्रत्येक पूर्णिमा को मेला लगता है, रामचन्द्रजी ने यहीं से गंगा पार की थी और प्रयाग गये थे।
मुरलीधर दत्तात्रेय देवरस

मुरलीधर दत्तात्रेय देवरस उपाख्य भाऊराव देवरस (19 नवम्बर, 1917 नागपुर -- 13 मई, 1992,दिल्ली में ) राष्ट्रीय स्वयंसेवक संघ के शीर्ष नेता थे। वे मधुकर दत्तात्रेय देवरस के छोटे भाई थे।

1937 में भाऊराव ने स्नातक परीक्षा उत्तीर्ण की। अब डा. हेडगेवार ने उन्हें उत्तर प्रदेश में जाने को कहा। अतः भाऊराव ने लखनऊ वि.वि. में बी.काॅम तथा एल.एल.बी. में प्रवेश ले लिया। उन दिनों वहां दो वर्ष में डबल पोस्ट डिग्री पाठ्यक्रम की सुविधा थी। भाऊराव ने दो विषयों में स्वर्ण पदक प्राप्त किये। लखनऊ में वे संघ के साथ स्वाधीनता आंदोलन में भी सक्रिय रहे। उनके प्रयास से वहां सुभाष चंद्र बोस का एक भव्य कार्यक्रम हुआ था। यों तो संघ की शाखा सर्वप्रथम काशी में भैयाजी दाणी द्वारा प्रारम्भ की गयी थी; पर संघ के काम को हर जिले तक फैलाने का श्रेय श्री भाऊराव देवरस को है।
उ.प्र. में संघ कार्य को दृढ़ करने के बाद भाऊराव क्रमशः बिहार, बंगाल और पूर्वोत्तर भारत के क्षेत्र प्रचारक तथा फिर सह सरकार्यवाह बनाये गये। इन दायित्वों पर रहते हुए उन्होंने पूरे देश में प्रवास किया। फिर उनका केन्द्र दिल्ली हो गया। यहां रहते हुए वे विद्या भारती तथा भारतीय जनता पार्टी जैसे कामों की देखरेख करते रहे।
गांधारी भाषा

गांधारी भाषा में बौद्ध धर्मग्रन्थ

सन् १९९४ तक गांधारी लिपि में केवल एक पाण्दुलिपि उपलब्ध थी। यह १८९३ ई में झिन जियांग के निकट स्थित कोहमारी मजार से प्राप्त हुई थी। यह भोजपत्र पर अंकित 'धम्मपद' थी। किन्तु १९९४ के बाद से लगभग ७७ पाण्डुलिपियाँ प्राप्त हुईं हैं जो अफगानिस्तान एवं पश्चिमी पाकिस्तान से प्राप्त हुईं हैं। ये सब टुकड़ों-टुकड़ों में बौद्ध ग्रन्थ हैं।
बहुशर्करा

पॉलीसैक्कराइड जटिल कार्बोहाइड्रेट हैं। इनका निर्माण कई छोटे एकलशर्करा के अणुओं से मिलकर होता है। ये विशाल आकार के अणु हैं। अन्य कार्बोहाइड्रेट की तरह न तो ये जल में घुलनशील हैं न ही इनका स्वाद मीठा होता है।
भेड़, जोधपुर

भेड़ एक भारतीय राज्य राजस्थान के जोधपुर ज़िले का एक गांव है। जो ओसियां तहसील के अंतर्गत आता है। गांव का पिन कोड ३४२३०९(342309)  है तथा टेलीफोन का कोड ०२९२७(02927) है। २०११(2011) की जनगणना के अनुसार गांव की जनसंख्या २५१६ है। बारनाऊ, सामराऊ, पीलवा, नाथड़ाऊ  इत्यादि इनके निकटवृति गांव है। यहां की अधिकतर जनसंख्या खेती पर निर्भर करती है। भेड़ गांव में उप डाकघर तथा सरकारी विद्यालय तथा कई निजी विद्यालय भी है।
लक्ष्मण सिद्ध

ऋषिकेश की ओर देहरादून से 12 कि॰मी॰ दूर यह एक प्रसिद्ध मंदिर है। किवदंती है कि एक साधु ने यहां समाधि ली थी। मंदिर तक सुलभता से पहुंच होने के कारण विशेषकर रविवार को यहां बड़ी संख्या में दर्शनार्थी आते हैं।
इंदिरा गांधी राष्ट्रीय जनजातीय विश्वविद्यालय

क्षेत्रीय परिसर, मणिपुर

विश्वविद्यालय का क्षेत्राधिकार पूरे देश में फैल रहा है, अतः विश्वविद्यालय के अधिनियम के तहत जनजातीय वाले राज्यों में भी एक केंद्र खोलने के लिए प्रस्ताव पारित किया गया हैं। तदनुसार, 9 सितंबर 2009 को मणिपुर में विश्वविद्यालय का प्रथम क्षेत्रीय परिसर को खोला गया। जिसका उद्घाटन कुलपति प्रो. सी.डी. सिंह द्वारा किया गया। विश्वविद्यालय के स्नातकोत्तर पाठ्यक्रमों में राजनीतिक विज्ञान और मानव अधिकार, समाजशास्त्र और सामाजिक मानवविज्ञान, सामाजिक कार्य, जनजातीय अध्ययन और शारीरिक शिक्षा को सम्मलित किया गया है। विश्वविद्यालय 2017 से कम्प्यूटर साइंस में भी स्नातकोत्तर पाठ्यक्रम शुरू कर रहा है।
राष्ट्रीय राजमार्ग ६० (भारत)

मार्ग

राष्ट्रीय राजमार्ग ६० के कुछ मुख्य पड़ाव इस प्रकार हैं: धुले, आर्वी, मालेगांव, चांदवड़, ओझर, नाशिक, सिन्नर, संगमनेर, आलेफाटा, पिम्पलवाड़ी, नारायणगाँव, राजगुरुनगर, चाकण, पुणे।
लाज़िम्पाट

लाजिम्पाट काठमाडौं के लग भाग बिच भाग मैं है जो पूर्व राजा के दरबार के पासा है। इश क्षेत्र मैं बहुत देश के राज्दूत का निवास है जहाँ ईन्डिया और ब्रिटिश का भि राज्दुताबास है।
साहुल

साहुल (plumb bob या plummet) एक हाथ औजार है जिसका उपयोग राजगीरी में उर्ध्वाधर रेखा पाने के लिये किया जाता है। इसमें एक धातु का भार होता है जिसका नीचे वाला सिरा नुकीला होता है। इस भार को एक धागे या पतली रस्सी से लटकाकर उर्ध्वाधर तल की उर्ध्वाधरता का पता लगाया जाता है। उदाहरण के लिये दीवार जोडते समय बार-बार देखना पड़ता है कि दीवार की जोड़ाई उर्ध्वाधर हो रही है या यह किसी तरफ झुक रहा है। झुकी दीवार के आसानी से गिरने का खतरा होता है।
देवशयन

हिन्दू धर्म में देवशयन चार माह के उस काल को कहा जाता है जिसमें यह माना जाता है कि इस समय देवता विश्राम के लिए चले जाते हैं और इस समय में विवाह एवं अन्य मांगलिक कार्य बन्द रहते हैं। देवशयन का समय आषाढ़ शुक्ल एकादशी से कार्तिक शुक्ल एकादशी तक का माना जाता है। कार्तिक शुक्ल एकादशी को "देव उठनी एकादशी" भी कहा जाता है।
श्रीमृत्युञ्जयस्तोत्रम् (मार्कण्डेयकृत)

स्तोत्र

ॐ अस्य श्री सदाशिवस्तोत्र मन्त्रस्य मार्कंडेय ऋषिः अनुष्टुप्छन्दः श्री साम्ब सदाशिवो देवता गौरी शक्ति: मम सर्वारिष्ट निवृत्ति पूर्वक शरीरारोग्य सिद्धयर्थे मृत्युंज्यप्रीत्यर्थे च पाठे विनियोग:॥
ॐ रुद्रं पशुपतिं स्थाणुं नीलकण्ठमुमापतिम्।

नमामि शिरसा देवं किन्नो मृत्यु: करिष्यति॥
नीलकण्ठं विरुपाक्षं निर्मलं निर्भयं प्रभुम्।

नमामि शिरसा देवं किन्नो मृत्यु: करिष्यति॥
कालकण्ठं कालमूर्तिं कालज्ञं कालनाशनम्।

नमामि शिरसा देवं किन्नो मृत्यु: करिष्यति॥
वामदेवं महादेवं शंकरं शूलपाणिनम्।

नमामि शिरसा देवं किन्नो मृत्यु: करिष्यति॥
देव देवं जगन्नाथं देवेशं वृषभध्वजम्।

नमामि शिरसा देवं किन्नो मृत्यु: करिष्यति॥
गंगाधरं महादेवं लोकनाथं जगद्गुरुम्।

नमामि शिरसा देवं किन्नो मृत्यु: करिष्यति॥
भस्म धूलित सर्वांगं नागाभरण भूषितम्।

नमामि शिरसा देवं किन्नो मृत्यु: करिष्यति॥
आनन्दं परमानन्दं कैवल्य पद दायकम्।

नमामि शिरसा देवं किन्नो े मृत्यु: करिष्यति॥
स्वर्गापवर्गदातारं सृष्टि स्थित्यंत कारणम्।

नमामि शिरसा देवं किन्नो मृत्यु: करिष्यति॥
प्रलय स्थिति कर्तारमादि कर्तारमीश्वरम्।

नमामि शिरसा देवं किन्नो मृत्यु: करिष्यति॥
मार्कण्डेय कृतंस्तोत्रं यः पठेच्छिवसन्निधौ।

तस्य मृत्युभयं नास्ति सत्यं सत्यं वदाम्यहम्॥
सत्यं सत्यं पुन: सत्यं सत्यमेतदि होच्यते।

प्रथमं तु महादेवं द्वितीयं तु महेश्वरम॥
तृतीयं शंकरं देवं चतुर्थं वृषभध्वजम्।

पंचमं शूलपाणिंच षष्ठं कामाग्निनाशनम्॥
सप्तमं देवदेवेशं श्रीकण्ठं च तथाष्टमम्।

नवममीश्वरं चैव दशमं पार्वतीश्वरम्॥
रुद्रं एकादशं चैव द्वादशं शिवमेव च।

एतद् द्वादश नामानि त्रिसन्ध्यं य: पठेन्नरः॥
ब्रह्मघ्नश्च कृतघ्नश्च भ्रूणहा गुरुतल्पग:।

सुरापानं कृतघन्श्च आततायी च मुच्यते॥
बालस्य घातकश्चैव स्तौति च वृषभ ध्वजम्।

मुच्यते सर्व पापेभ्यो शिवलोकं च गच्छति।
इति श्री मार्कण्डेयकृतं मृत्युंज्यस्तोत्रं सम्पूर्णम्
चित्रगुप्त

वर्णन

ग्रंथों में चित्रगुप्त को महाशक्तिमान राजा के नाम से सम्बोधित किया गया है। ब्रह्मदेव के 14 मानस पुत्र होने के कारण वश यह ब्राह्मण माने जाते हैं इनकी दो शादिया हुई, पहली पत्नी सूर्यदक्षिणा/नंदनी जो ब्राह्मण कन्या थी, इनसे ४ पुत्र हुए जो भानू, विभानू, विश्वभानू और वीर्यभानू कहलाए। दूसरी पत्नी एरावती/शोभावति ऋषि कन्या थी, इनसे ८ पुत्र हुए जो चारु, चितचारु, मतिभान, सुचारु, चारुण, हिमवान, चित्र और अतिन्द्रिय कहलाए।
वैदिक पाठ में चित्र नामक राजा का जिक्र आया है जिसका सम्बन्ध चित्रगुप्त से माना जाता है। यह पंक्ति निम्नवत है:
चित्र इद राजा राजका इदन्यके यके सरस्वतीमनु। 
पर्जन्य इव ततनद धि वर्ष्ट्या सहस्रमयुता ददत ॥ ऋगवेद ८/२१/१८
गरुण पुराण में चित्रगुप्त जि को कहा गया हैः
"चित्रगुप्त नमस्तुभ्याम वेदाक्सरदत्रे" 
(चित्रगुप्त हैं पात्रों के दाता)
हरमन

जन्म और बचपन

हरमन का जन्म 27 जून 1991 को गांव खियाला कलां में हुआ था और यह पंजाब (भारत) के मानसा जिले में आता है। एक बच्चे के रूप में, उन्हें एक साहित्यिक माहौल मिला। उनके बड़े लोग भी साहित्य में रुचि रखते थे।

शिक्षा और व्यवसाय

हरमन ने 10 वीं पास बाबा जोगी पीर पब्लिक स्कूल, रल्ला में और 12 वीं स्कूल सरकारी स्कूल से की है। इसके इलावा, उन्होंने बीर कलां (संगरूर) में बीआरटीएस के आधुनिक शिक्षा संस्थान के दो साल हासिल किए हैं। कोर्स कर चुके हैं। उन्होंने गुरु नानक कॉलेज, बुढलाडा से स्नातक की पढ़ाई पूरी की है। वर्तमान में वे प्राथमिक विद्यालय के शिक्षक के रूप में सेवारत हैं।

रचनाए

रानी तत हरमन द्वारा लिखित पहली पुस्तक है, जिसे 19 अगस्त 2015 को रिलीज़ किया गया था। इसमें लेखक ने प्रकृति, पंजाब के जीवन का जीवन, जीवन के संघर्षों और प्राचीन जीवन के बारे में लिखा है। इस पुस्तक का आधा भाग कविता है और इसका आधा भाग कविता है। इस पुस्तक की शुरुआत में लेखक ने 'सोभा सगन' का उल्लेख किया है, जिसमें इस पुस्तक के बारे में लेखक के अपने विचार हैं। इस पुस्तक में एक अलग तरह की शुद्ध शब्दावली का उपयोग किया गया है। पुस्तक की केवल 500 प्रतियां बेचने का अनुमान लगाया गया था, लेकिन दस दिनों में, पुस्तक ने आंकड़ा पार कर लिया है और अब तक इस पुस्तक की 11,000 प्रतियां दिखाई दी हैं। यह पुस्तक विदेशों में बहुमत में बेची गई है और 'कलर्स ऑफ पंजाब' पब्लिशर्स द्वारा प्रकाशित की गई है।
मद्रास कैफ़े

पटकथा

फ़िल्म भारत के पूर्व प्रधानमंत्री राजीव गांधी की हत्या पर आधारित है। फ़िल्म की शुरुआत इसी दृश्य के साथ होती है जिसमें रॉ एजेंट विक्रम सिंह (जॉन अब्राहम) चर्च में एक पादरी के सामने स्वीकार करता है कि उन्हें बचाया जा सकता था। वह पुरी कहानी बताता है कि कैसे अलगाववादी संगठन का मुखिया अन्ना (अजय रत्नम) पूर्व प्रधानमंत्री की हत्या की साज़िश रचता है, क्योंकि उसे डर है कि वो सत्ता में दोबारा आ गए तो श्रीलंका में तनाव ख़त्म करने की दिशा में कड़े कदम उठा सकते हैं, जो वो नहीं चाहता था। विक्रम सिंह को भारत सरकार, श्रीलंका भेजती है ताकि वो वहां की सरकार की मददगार तमिल अलगाववादी संगठन से लड़ने के लिए कर सके। विक्रम को उसके सीनियर अफ़सर रॉबिन दत्त उर्फ़ आरडी (सिद्धार्थ बसु) कहते हैं कि वो श्रीलंका में बाला (प्रकाश बेलावाड़ी) को रिपोर्ट करे।
आई-1के

आई -1के, इनसैट-1000 के रूप में भी जाना जाता है। यह एक उपग्रह बस है जो भारतीय अंतरिक्ष अनुसंधान संगठन (इसरो) द्वारा विकसित और इसकी मार्केटिंग एंट्रिक्स निगम द्वारा की जाती है। आई-1के बस हल्के भूस्थिर उपग्रहों और के साथ संगत (कम्पेटिबल) होना करने के लिए डिज़ाइन किया गया है आमतौर पर मौसम उपग्रहों में इसका प्रयोग किया जाता है।
कुणाल गांजावाला

प्रष्ठभूमि

कुणाल गांजावाला का जन्म 14 अप्रैल 1972 पुणे महाराष्ट्र में हुआ था।

पढाई

कुणाल गांजावाला ने अपनी शुरुआती पढाई सेंट पिटर स्कूल मजगांव से पूरी की है।कुनाल बचपन से चार्टेड अकाउंटेंट और अभिनेता बनने की चाह रखते थे। उनकी एक बहन है जोकि-भरतनाट्यम नर्तिका हैं।

शादी

कुनाल गांजावाला की शादी गीता अय्यर के साथ हुई है।

करियर

कुनाल गांजावाला ने अपने करियर की शुरुआत वर्ष 2002 में फिल्म अब के बरस से की। लेकिन उन्हें हिंदी सिनेमा में पहचान फिल्म मर्डर के गाने भीगें होठ तेरे से मिली।इस फिल्म के लिए उन्हें जी-सिने अवार्ड और आइफा अवार्ड से भी सम्मानित किया।उन्होंने वर्ष 2005 में कन्नड़ फिल्म इंडस्ट्री में आकाश फिल्म से कदम रखा, वह अब तक अपने कन्नड़ फ़िल्मी सफर में तकरीबन सौ से अधिक गानों में अपनी आवाज दे चुके है।अपने हिंदी सिनेमा करियर में कुनाल ने हिंदी सिनेमा के कई दिग्गज कलाकारों के साथ हिंदी सिनेमा में काम कर चुके हैं।
यंत्र

कोई भी युक्ति जो उर्जा लेकर कुछ कार्यकलाप करती है उसे यंत्र या मशीन (machine) कहते हैं। सरल मशीन वह युक्ति है जो लगाये जाने वाले बल का परिमाण या दिशा को बदल दे किन्तु स्वयं कोई उर्जा खपत न करे।
एमजीएम ग्रांड लास वेगास

पता:

3799 लॉस वेगास बुलेवार्ड साउथ लॉस वेगास, नेवाडा 89109 उद्घाटन की तारीख: 18 दिसंबर 1993

विषय:

मनोरंजन

कमरे की संख्या:

6852

प्रमुख रेस्त्स्रां:

ल'अटेलिएर दे जोएल रोबूचों हक्कासँ एमेरील'स माइकल मीन'स पब 1842 क्राफ्ट्सटाक वोल्फ़गांग पक फिअम्मा पर्ल शिबुया

नवीनीकृत:

1996, 2005, 2012

वेबसाइट:

www.mgmgrand.कॉम
एमजीएम ग्रांड लास वेगस, एक कैसिनो होटल हैं जो लास वेगास, नेवाडा के पैराडाइस एरिया में स्थित हैं। कमरों की संख्या के आधार पर यह विश्व का तीसरा सबसे बड़ा एवं संयुक्त राज्य अमेरिका का सबसे बड़ा होटल रिसोर्ट है।
इसके बाद ही “द विनीशियन” का नंबर आता हैं। 1993 में जब इस होटल का उद्घाटन किया था तब यह होटल दुनिया की सबसे बड़ी होटल थी।
एमजीएम रिसॉर्ट्स इंटरनेशनल द्वारा खरीदी गयी एवं संचालित इस होटल में ३० फ्लोर हैं एवं यह २९३ फ़ीट (८९ मीटर) ऊंचा हैं इस होटल में 5 आउटडोर पूल, नदिया, झरने हैं एवं यह ६.६ एकड़ में फैला हुआ हैं। ३८०,००० वर्गमीटर का एक कन्वेंशन सेंटर, एमजीएम ग्रैंड गार्डन एरीना और ग्रैंड स्पा है।
यह होटल लॉस वेगास के कैसिनो की दुनिया में एक अपना अलग ही स्थान रखता है।

मरीना होटल

3805 लॉस वेगास बुलेवार्ड में स्थित 714 कमरे वाले मरीना होटल और कैसीनो को 1975 में खोला गया। 1989 में, किर्क केरकोरियन ने मरीना होटल और ट्रॉपिकाना कंट्री क्लब खरीदा जो बाद में एमजीएम ग्रांड का प्रारंभिक साइट बना। उस समय के दौरान यह एमजीएम-मरीना होटल के रूप में जाना जाता था। 
नई होटल कैसिनो काम्प्लेक्स की जगह बनाने के लिए इस होटल को 30 नवंबर 1990 को बंद कर दिया गया मरीना होटल की इमारत अभी भी मुख्य होटल की इमारत के पश्चिमी छोर के रूप में मौजूद हैं।

इतिहास

जब वर्तमान एमजीएम ग्रैंड का उद्घाटन १९९३ में किया गया था तब यह एमजीएम ग्रैंड इंक स्वामित्व में था। उस समय यह विज़ार्ड ऑफ़ ओज़े की विषयवस्तु पर आधारित था।इस कैसिनो में घुसते समय यह लगता था की आप ऑस्ट्रेलिया में हैं। डोरोथी, स्कैर क्रो, तीन मन एवं भयभीत शेर इसके प्रमुख आकर्षण थे। जब १९९६ में इस होटल ने अपना नवीनीकरण प्रक्रिया प्रारम्भ किया तब इसने एमराल्ड सिटी को पूर्ण रूप से तोड़ दिया एवं इसको नए शॉपिंग सेंटर में स्थान्तरित कर दिया गया।
2000 में, ज्यादा "परिपक्व" ग्राहकों को आकर्षित करने की कोशिश में, होटल ने अपना पूर्ण नवीकरण किया एवं आस्ट्रेलिया से सम्बंधित सभी विषयवस्तु को हटा दिया। अब इसका विषय क्लासिक हॉलीवुड हैं एवं यह होटल अपने आप को सिटी ऑफ़ एंटरटेनमेंट के तौर पर प्रस्तुत करता हैं। हाल के दिनों में यह “मैक्सिमम वेगास” शब्द का प्रयोग करती हैं जो एमजीएम ग्रैंड की साड़ी मनोरंजक गतिविधियों को प्रस्तुत करता हैं। जिन्हे इसके आगन्तक आनंद उठा सकते है। 26 अप्रैल 2000 को एमजीएम ने मैककार्रण अंतरराष्ट्रीय हवाई अड्डे पर एक नए सैटलाइट पंजीकरण / होटल चेक-इन सेंटर खोला। यह संयुक्त राज्य अमेरिका के हवाई अड्डे पर किसी भी होटल कंपनी द्वारा खोला गया पहला काउंटर था।  हालांकि, इस हवाई अड्डे चेक-इन केंद्र 2013 के अंत में बंद कर दिया गया।